A Bizottság 1228/1999/EK rendelete
(1999. május 28.)
a biztosítási szolgáltatási statisztikákhoz készítendő adatsorokról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 410/98/EK, Euratom [1] rendelettel módosított, a strukturális üzleti statisztikákról szóló, 1996. december 20-i 58/97/EK, Euratom tanácsi [2] rendeletre és különösen annak 12. cikke ii., v. és vii. pontjára,
(1) mivel az 58/97/EK, Euratom rendelet közös keretet alakított ki a Közösségen belül a biztosítási ágazat szerkezetére, tevékenységére, teljesítményére és versenyképességére vonatkozó közösségi statisztikák elkészítéséhez;
(2) mivel meg kell határozni a biztosítási szolgáltatásokra vonatkozó, több évre szóló statisztikák összeállításának gyakoriságát; mivel meg kell határozni az 58/98/EK, Euratom rendelet 5. mellékletében meghatározott eredmények összeállításának első referenciaévét; mivel meg kell határozni a biztosítási szolgáltatásokra vonatkozó statisztikák eredményeinek bontását;
(3) mivel a rendeletben szereplő intézkedések összhangban állnak a Statisztikai Programbizottság véleményével,
ELFOGADTA EZT A RENDELETET:
1. cikk
A58/97/EK, Euratom rendelet a több évre szóló jellemzők összeállításának gyakoriságát, az eredmények bontását és a 4., 8. és 9. cikkben említett eredmények összeállításának első referenciaévét a rendelet mellékletében szereplő adatsorokban határozza meg.
2. cikk
(1) A tagállamok ezeket az adatsorokat az 1999. referenciaév és az utána következő évek adataiból az 58/97/EK, Euratom rendelet 5. melléklete 4. szakaszának (3) bekezdésében felsorolt A lista szerinti jellemzőkkel, a 2003. referencia év és az utána következő évek adataiból a rendelet 5. melléklete 4. szakaszának (4) bekezdésében felsorolt B lista szerinti jellemzőkkel állítják össze.
(2) A tagállamok ezeket az adatsorokat az 1996., 1997. és 1998. referenciaévben az A lista szerinti jellemzőkkel, valamint a 2000., 2001. és 2002. referenciaévekben a B lista szerinti jellemzőkkel állítják össze, amennyiben ez megfelel az érvényes nemzeti gyakorlatnak.
3. cikk
Ez a rendelet az Európai Közösségek Hivatalos Lapjában való kihirdetését követő 20. napon lép hatályba.
Ez a rendelet egészében kötelező és közvetlenül alkalmazandó valamennyi tagállamban.
Kelt Brüsszelben, 1999. május 28-án.